ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης εμβαδού
899 τ.μ. στην περιοχή “Παραλία Λαχανιάς” εντός
της δημόσιας ΚΜ 4200 γαιών Λαχανιάς, Δήμου
Ρόδου, Π.Ε. Ρόδου.
Τροποποίηση εγκεκριμένου ρυμοτομικού σχεδίου στο Ο.Τ. 364 του Δήμου Αγίου Δημητρίου Ατ-
τικής με χαρακτηρισμό ακινήτου ως «Χώρου για
την ανέγερση Βρεφονηπιακού Σταθμού - ΚΥΡΙΑΚΟΣ ΚΑΡΑΜΠΑΜΠΑΣ».
ΑΠΟΦΑΣΕΙΣ
Αριθμ. 117099
(1)
Κήρυξη ως αναδασωτέας έκτασης εμβαδού
899 τ.μ. στην περιοχή “Παραλία Λαχανιάς” εντός
της δημόσιας ΚΜ 4200 γαιών Λαχανιάς, Δήμου
Ρόδου, Π.Ε. Ρόδου.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Τα άρθρα 37, 38 και 41 του ν. 998/1979 (Α’ 289).
3. Τις διατάξεις του ν. 3208/2003 (Α’ 303).
4. Τις διατάξεις του ν. 4280/2014 (Α’ 159).
5. Τις εγκύκλιες διαταγές του Υπουργείου Γεωργίας:
160417/1180/8-7-1980 και 182447/3049/24-9-1980.
6. Την από 13-8-2021 Πράξη Νομοθετικού Περιεχομένου (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
7. Το άρθρο 1 του π.δ. 6/2022 (Α’ 17).
8. Τα άρθρα 47 έως 55 του ν. 4915/2022 (Α’ 63).
9. Το π.δ. 29/2022 (Α’ 77).
10. Την υπό στοιχεία ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
11. Την υπό στοιχεία ΥΠΕΝ/ΔΝΕΠ/83988/2740/
25-8-2022 κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού
Γραμματέα Δάσων του Υπουργείου Περιβάλλοντος και
Ενέργειας «Εξουσιοδότηση υπογραφής “Με εντολή
Υπουργού” του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
12. Την υπό στοιχεία ΥΠΕΝ/ΔΔΥ/70401/5167/6-7-2022
απόφαση του Υπουργού Περιβάλλοντος και Ενέργειας
«Τοποθέτηση της Αρτέμιδος Αλεξιάδου στη θέση Προϊσταμένης της Επιθεώρησης Εφαρμογής Δασικής Πολι-
τικής Αιγαίου» (ΑΔΑ: Ω8ΔΡ4653Π8-7ΨΡ).
13. Την υπό στοιχεία ΥΠΕΝ/ΔΔΥ/3724/389/13-1-2023
απόφαση του Υπουργού Περιβάλλοντος και Ενέργειας
«Επανατοποθέτηση της Αικατερίνης Μπαλατσούκα στη
θέση Προϊσταμένης της Διεύθυνσης Δασών Δωδεκανήσου» (ΑΔΑ: 9ΙΒΔ4653Π8-Η7Ρ).
14. Την υπό στοιχεία ΥΠΕΝ/ΔΠΔ/81975/4526/
14-9-2021 εγκύκλιο του Υπουργείου Περιβάλλοντος και
Ενέργειας «Περί κηρύξεως εκτάσεων υπαγομένων στις
προστατευτικές διατάξεις της δασικής νομοθεσίας ως
αναδασωτέων».
15. Την υπ’ αρ. 5962/5-2-2021 (ΑΔΑ: 6Φ49ΟΡ1Ι-ΘΚ0)
απόφαση ανάρτησης του δασικού χάρτη περιοχών αρμοδιότητας Διεύθυνσης Δασών Δωδεκανήσου και την
υπ’ αρ. 4539/3-2-2022 (ΑΔΑ: ΩΣ4ΣΟΡ1Ι-ΓΣ2) πράξη τροποποίησης αναρτημένου/κυρωμένου δασικού χάρτη
συνόλου Δωδεκανήσων λόγω ενσωμάτωσης αυτεπάγγελτων και λοιπών διορθώσεων προδήλων σφαλμάτων.
16. Την υπ’ αρ. 55584/10-11-2022 (Δ’ 907) απόφαση
μερικής κύρωσης δασικού χάρτη του συνόλου περιοχής
αρμοδιότητας Διεύθυνσης Δασών Δωδεκανήσου.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
15 Απριλίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 193
22.04.2025 13:50:16
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
17. Την υπ’ αρ. 529069/29-10-2024 έκθεση αυτοψίας
της δασοπόνου Αγγελικής Καραναστάση σύμφωνα με
την οποία η έκταση πριν την εκχέρσωση και αλλαγή
χρήσης της, ήταν δασικής μορφής καλυπτόμενη από
αρκεύθους, σχίνα και φρύγανα σε συνέχεια ενιαίου δασικού οικοσυστήματος ομοίως με την γύρωθεν βλάστηση.
18. Τη σύμφωνη γνώμη της Διεύθυνσης Δασών Δωδεκανήσου για κήρυξη της εν λόγω έκτασης ως αναδασω-
τέας, διότι καταστράφηκε λόγω εκχέρσωσης και αλλαγής
χρήσης, αποφασίζουμε:
Κηρύσσουμε ως αναδασωτέα, με σκοπό την προστασία των εδαφών, του δασικού περιβάλλοντος και την
αποκατάσταση της βλάστησης, με φυσική αναγέννηση ή τεχνητή αναδάσωση, για να αποκλεισθεί η χρήση
της για κάθε άλλο σκοπό, την δασικής μορφής έκταση
(ΔΑ και ΔΔ) συνολικού εμβαδού 899 τ.μ. όπως απεικονίζεται στο τοπογραφικό διάγραμμα το οποίο θεωρήθηκε
και συνοδεύει την παρούσα. Συγκεκριμένα: (1) τμήμα -Γεμβαδού 871 τ.μ. αποτελεί δασικής μορφής έκταση -ΔΑ-
η οποία άλλαξε χρήση πριν το έτος 1998. (2) τμήμα εμβαδού 28 τ.μ. αποτελεί δασικής μορφής έκταση -ΔΔ-
όπου το έτος 2023 εκχερσώθηκε και ανεγέρθηκε ξύλινη
κατασκευή (κιόσκι). Η έκταση συνολικού εμβαδού 899
τ.μ. η οποία κηρύσσεται αναδασωτέα περιλαμβάνεται σε
πολύγωνα του μερικώς κυρωμένου δασικού χάρτη που
αποδόθηκαν και κυρώθηκαν ως -ΔΑ- και -ΔΔ- βρίσκεται
στην περιοχή “Παραλία Λαχανιάς” εντός της δημόσιας
ΚΜ 4200 γαιών Λαχανιάς, Δήμου Ρόδου, Π.Ε. Ρόδου και
έχει όρια σύμφωνα με τον δασικό χάρτη ως εξής:
Τμήμα -Γεμβαδού 871 τ.μ.
Τμήμα (κιόσκι)
εμβαδού 28τ.μ.
Ανατολικά
ΔΔ
ΔΔ
Δυτικά:
ΑΑ
ΔΔ
Βόρεια:
ΔΑ
ΔΔ
Νότια:
ΔΔ
ΔΔ
Με την απόφασή μας αυτή δεν προκαλείται δαπάνη
σε βάρος του κρατικού προϋπολογισμού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Ρόδος, 27 Μαρτίου 2025
Με εντολή Γενικού Γραμματέα Δασών
Η Προϊσταμένη της Επιθεώρησης
Εφαρμογής Δασικής Πολιτικής Αιγαίου
ΑΡΤΕΜΙΣ ΑΛΕΞΙΑΔΟΥ
Ι
Αριθμ. 364866
(2)
Τροποποίηση εγκεκριμένου ρυμοτομικού σχεδίου στο Ο.Τ. 364 του Δήμου Αγίου Δημητρίου Ατ-
τικής με χαρακτηρισμό ακινήτου ως «Χώρου για
την ανέγερση Βρεφονηπιακού Σταθμού - ΚΥΡΙΑΚΟΣ ΚΑΡΑΜΠΑΜΠΑΣ».
Ο ΑΝΤΙΠΕΡΙΦΕΡΕΙΑΡΧΗΣ
ΧΩΡΙΚΟΥ ΣΧΕΔΙΑΣΜΟΥ,
ΠΟΛΕΟΔΟΜΙΚΩΝ ΘΕΜΑΤΩΝ
ΚΑΙ ΕΦΑΡΜΟΓΩΝ ΠΕΡΙΦΕΡΕΙΑΣ ΑΤΤΙΚΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87) και, ιδίως, το άρθρο
186 αυτού.
2. Τις διατάξεις του π.δ. 145/2010 (Α’ 238) «Οργανισμός Περιφέρειας Αττικής», όπως τροποποιήθη-
κε με τις υπ’  αρ. 44403/2011 (Β’ 2494 και Β’ 2822),
109290/39629/23-12-2016 (Β’ 4251), 66313/24553/
25-08-2017 (Β’ 3051) και 37419/13479/08-05-2018
(Β’ 1661) αποφάσεις.
3. Την υπ’ αρ. 18641/5-1-2024 απόφαση του Περιφερειάρχη Αττικής «Ορισμός Αναπληρώτριας Περιφερειάρχη
και Αντιπερ/χών» (ΑΔΑ: ΨΩ9Ζ7Λ7-ΜΧΥ).
4. Την υπ’ αρ. 126895/31-1-2024 (Β’ 740) απόφαση Περιφερειάρχη Αττικής για τη μεταβίβαση αρμοδιοτήτων.
5. Το άρθρο 44 του ν. 3979/2011 «Για την ηλεκτρονική
διακυβέρνηση και λοιπές διατάξεις» (Α’ 138) και τις διατάξεις του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’ 131) και ειδικότερα τα άρθρα 5, 6 και 7 (παρ. 5β).
6. Τις διατάξεις του από 17-7-1923 ν.δ. (Α’ 228) και ειδικότερα τα άρθρα 1, 3, 7, 9 και 70.
7. Τις διατάξεις του ν. 1337/1983 (Α’ 33).
8. Τις διατάξεις του Κώδικα Βασικής Πολεοδομικής
Νομοθεσίας (Δ’ 580/1999) και ειδικότερα τα άρθρα 152,
154 και 160.
9. Τις διατάξεις του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα (π.δ.
63/2005, Α’ 98), σε συνδυασμό με την περ. 22 του άρθρου
119 του ν. 4622/2019 (Α’ 133).
10. Τις διατάξεις του ν.  4495/2017, σχετικά με τη
λειτουργία των ΣΥ.ΠΟ.Θ.Α. και την υπ’ αρ. 16424/862/
24-2-2020 (Υ.Ο.Δ.Δ. 190) απόφαση του Συντονιστή της
Αποκεντρωμένης Διοίκησης Αττικής, περί συγκρότησης
των ΣΥ.ΠΟ.Θ.Α. Α’ και Β’.
11. Τις υπ’ αρ. 78945/4062/22-12-1987 (Δ’ 195/1988),
7426/1594/19-3-1999 (Δ’ 277), 20539/16-5-2006 (Δ’ 513)
αποφάσεις έγκρισης και τροποποίησης του ΓΠΣ του
Δήμου Αγίου Δημητρίου.
12. Το από 14-2-1961 β.δ. «Περί τροποποίησης του
ρυμοτομικού σχεδίου Αγίου Δημητρίου (Μπραχάμι)
Αθηνών» (Δ’ 17), για την ένταξη του Ο.Τ. 364 στο σχέδιο
και τα από 6-7-1962 (Δ’ 81) και 2-9-1963 (Δ’ 135) β.δ. περί
καθορισμού ορών δόμησης της περιοχής.
13. Την υπ’ αρ. 91/27-6-2022 (ΑΔΑ: 9ΒΒΛΩ63-ΒΤΦ)
απόφαση του Δημοτικού Συμβουλίου Δήμου Αγίου
Δημητρίου, λαμβάνοντας υπόψη την υπ’ αρ. 57/2022
απόφαση της ΕΠΖ και υπ’ αρ. 461/2021 (ΑΔΑ: 6643Ω63ΦΧΑ) απόφαση της Οικονομικής Επιτροπής, περί απο-
δοχής της υπ’ αρ. 32080/6-12-2021 αίτησης- δήλωσης
του Βασιλείου Καράμπαμπα για τη δωρεά ακινήτου του
στο Ο.Τ. 364 και έγκρισης της τροποποίησης του ρυμοτομικού σχεδίου για το χαρακτηρισμό του ακινήτου ως
‘’Βρεφονηπιακό Σταθμό’’.
14. Τις υπ’ αρ. 127/29-5-2023 (ΑΔΑ: 6ΓΚΨΩ63-Α0Η) και
286/29-11-2023 (ΑΔΑ: 68ΓΗΩ63-5ΚΙ) αποφάσεις του Δημοτικού Συμβουλίου περί εικαιροποίησης της υπ’ αρ. 91/
2022 (ΑΔΑ: 9ΒΒΛΩ63-ΒΤΦ) απόφασης ως προς την επιφάνεια του γεωτεμαχίου.
15. Το γεγονός ότι δεν υποβλήθηκε καμία ένσταση
κατά της υπ’ αρ. 91/27-6-2022 (ΑΔΑ: 9ΒΒΛΩ63-ΒΤΦ) απόφασης του ΔΣ Δήμου Αγίου Δημητρίου.
16. Τα υπ’ αρ. 34175/24-11-2022 (1231931/24-11-2022
ΔΧΣ), 392980/31-3-2023, 13512/19-6-2023 (755310/
20-6-2023 ΔΧΣ) και 38577/20-12-2023 (1581545/
21-12-2023 ΔΧΣ) έγγραφα της Διεύθυνσης Τεχνικών
Υπηρεσιών του Δήμου Αγίου Δημητρίου, με τα οποία
κατατέθηκε ο φάκελος της μελέτης του θέματος και συμπληρωματικά στοιχεία.
17. Την υπ’ αρ. 614226/22-5-2024 εισήγηση του Τμήματος Πολεοδομικών Θεμάτων της Διεύθυνσης Χωρικού
Σχεδιασμού της Περιφέρειας Αττικής προς το ΣΥ.ΠΟ.Θ.Α.
Α’ Π.Ε. Νότιου Τομέα Αθηνών.
18. Την από 9-10-2024 θετική γνωμοδότηση του
ΣΥ.ΠΟ.Θ.Α. Α’ Π.Ε. Νότιου Τομέα Αθηνών (συνεδρίαση
2η-θέμα 2ο).
19. Τα νόμιμα δικαιολογητικά που περιέχονται στο φάκελο τροποποίησης του ρυμοτομικού σχεδίου.
και επειδή:
Α. Με την υπ’ αρ. 32080/6-12-2021 Δήλωση -Αίτηση
του, ο Καράμπαμπας Βασίλειος εκδήλωσε την πρόθεση
να μεταβιβάσει στον Δήμο Αγίου Δημητρίου κατά πλήρη
κυριότητα, δια συμβολαιογραφικής πράξης δωρεάς εν
ζωή, ένα (1) οικόπεδο επιφάνειας 540 τ.μ. της πλήρους
και αποκλειστικής κυριότητας, νομής και κατοχής του, το
οποίο ευρίσκεται στο Ο.Τ. 364 επί της οδού Πλουτάρχου
57 του Δήμου με ΚΑΕΚ: 050033709004/0/0, προκειμένου
να χρησιμοποιηθεί για τον κοινωφελή σκοπό της ίδρυσης και λειτουργίας σε αυτό βρεφονηπιακού σταθμού
για τις ανάγκες του Δήμου.
Β. Ο Δήμος Αγίου Δημητρίου με την υπ’  αρ. 91/
27-6-2022 (ΑΔΑ: 9ΒΒΛΩ63-ΒΤΦ) απόφαση του ΔΣ, όπως
επκαιροποιήθηκε με τις υπ’  αρ. 127/29-5-2023 (ΑΔΑ:
6ΓΚΨΩ63-Α0Η) και 286/29-11-2023 (ΑΔΑ: 68ΓΗΩ63-5ΚΙ)
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
αποφάσεις, ενέκρινε την τροποποίηση του ρυμοτομικού
σχεδίου στο Ο.Τ. 364, επί της οδού Πλουτάρχου 57, για
τον χαρακτηρισμό του ανωτέρω οικοπέδου ως βρεφονηπιακού σταθμού, για την ανέγερση του βρεφονηπιακού
σταθμού «ΚΥΡΙΑΚΟΣ ΚΑΡΑΜΠΑΜΠΑΣ» και δεσμεύτηκε να
καλύψει όλες ανεξαιρέτως τις οικονομικές δαπάνες για τη
σύνταξη, υπογραφή και μεταγραφή (καταχώρηση στα βιβλία του Κτηματολογίου) του συμβολαίου δωρεάς εν ζωή,
καθώς και την εξασφάλιση της απαιτούμενης δαπάνης για
την ανέγερση του Βρεφονηπιακού Σταθμού «ΚΥΡΙΑΚΟΣ
ΚΑΡΑΜΠΑΜΠΑΣ» με ίδια έσοδα ή συγχρηματοδότηση.
Γ. Η Διεύθυνση Χωρικού Σχεδιασμού (Τμήμα Πολεοδομικών Θεμάτων και Εφαρμογών) με την υπ’ αρ.
614226/22-5-2024 εισήγησή της προς το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α.
Α’) Περιφερειακής Ενότητας Νότιου Τομέα Αθηνών, εισηγήθηκε την έγκριση της τροποποίησης του εγκεκρι-
μένου ρυμοτομικού σχεδίου, διότι από τη μελέτη των
στοιχείων του φακέλου διαπιστώθηκε ότι επληρούντο
όλες οι κατά νόμο προϋποθέσεις, ως αναλυτικά αναφέρονται σε αυτήν.
Δ. Το Συμβούλιο Πολεοδομικών Θεμάτων και Αμφισβητήσεων (ΣΥ.ΠΟ.Θ.Α. A’) Περιφερειακής Ενότητας Νό-
τιου Τομέα Αθηνών, γνωμοδότησε ομόφωνα (Συνεδρίαση 2η/9-10-2024 - θέμα 2ο) σύμφωνα με την εισήγηση
της Διεύθυνσης Χωρικού Σχεδιασμού.
Ε. Η παρούσα τροποποίηση του εγκεκριμένου ρυμοτομικού σχεδίου εμπίπτει στις αρμοδιότητες του Περι-
φερειάρχη Αττικής, σύμφωνα με τις διατάξεις της παρ. ΙΙ
ΣΤ.39 του άρθρου 186 του ν. 3852/2010 (Α’ 87), διότι το
Ο.Τ. 47Α βρίσκεται εκτός παραδοσιακού οικισμού, εκτός
περιοχής τοπίου ιδιαιτέρου φυσικού κάλλους, αρχαιολογικού χώρου και προστατευόμενης περιοχής, εκτός
δάσους ή δασικής έκτασης και εκτός των οδικών αξόνων
του Βασικού Οδικού Δικτύου Αττικής και πέραν των 500
μέτρων από την ακτή.
ΣΤ. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφασίζουμε:
1. Την έγκριση της τροποποίησης του εγκεκριμένου
ρυμοτομικού σχεδίου του Δήμου Αγίου Δημητρίου
στο Ο.Τ. 364 με τον χαρακτηρισμό ως «Χώρου για την
ανέγερση Βρεφονηπιακού Σταθμού ’’ΚΥΡΙΑΚΟΣ ΚΑΡΑΜΠΑΜΠΑΣ’’», του οικοπέδου επιφάνειας 540 τ.μ. με ΚΑΕΚ
050033709004 που εμφαίνεται με στοιχεία Α-Τ2-Β-Γ-ΔΕ-Ζ-Η-Α στο από 04/2024 τοπογραφικό διάγραμμα (κλ.
1:500) του τοπογράφου μηχανικού Κασίδη Αθανάσιου
που συνοδεύει την παρούσα.
2. Τον καθορισμό όρων και περιορισμών δόμησης που
ισχύουν σήμερα στο Ο.Τ. 364 και αναγράφονται στο από
04/2024 τοπογραφικό διάγραμμα (κλ. 1:500) του τοπογράφου μηχανικού Κασίδη Αθανάσιου που συνοδεύει
την παρούσα απόφαση και φέρει θεώρηση από την Υπηρεσία Δόμησης του Δήμου Αγίου Δημητρίου.
Με την παρούσα δεν βαρύνεται ο προϋπολογισμός της
Περιφέρειας Αττικής ούτε ο κρατικός προϋπολογισμός.
Η ισχύς της παρούσας απόφασης αρχίζει από την
ημερομηνία δημοσίευσής της στην Εφημερίδα της Κυβερνήσεως.
Επιτρέπεται η υποβολή προσφυγής κατά της απόφασης αυτής, στον Γραμματέα της Αποκεντρωμένης Διοίκη-
σης Αττικής, μέχρι συστάσεως της αυτοτελούς εποπτείας
ΟΤΑ (Ελεγκτής Νομιμότητας) μόνο για παράβαση του
νόμου, σύμφωνα με τις διατάξεις του άρθρου 227 του
ν. 3852/2010 (Α’ 87) και σε προθεσμία δεκαπέντε (15)
ημερών, από την δημοσίευσή της στην Εφημερίδα της
Κυβερνήσεως.
Η παρούσα απόφαση θα αναρτηθεί στο διαδίκτυο
(Πρόγραμμα Διαύγεια), μετά τη δημοσίευσή της στην
Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 193/15.04.2025
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 26 Μαρτίου 2025
Ο Αντιπεριφερειάρχης
ΕΛΕΥΘΕΡΙΟΣ ΚΟΣΜΟΠΟΥΛΟΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400193.pdf | Tokens: 12918]